གཤིན་རྗེ་དཔའ་གཅིག་དྲུག་ཅུ་ལས༔ བཅོ་ལྔ་པ་རྡོ་རྗེ་རྩལ་ཆེན་གྱི་སྒྲུབ་ཐབས་བཞུགས་སོ༔ ཨོཾ རྡོ་རྗེ་རྩལ་ཆེན་དཔའ་བོའི་སྐུ༔ མཐུ་དང་སྟོབས་འཆང་རྫུ་
འཕྲུལ་ལྡན༔ སེར་ནག་ཁྲོས་པའི་གཟུགས་ཆེན་པོ༔ དབུ་དགུ་རབ་ཁྲོས་ཞལ་གདངས་འཇིགས༔ྋགཏུམ་རྔམས་མཆེ་གཙིགས་ལྗགས་འདྲིལ་ཞིང༌༔ ཧཱུྃ་ཕཊ་བྷོ་སྒྲ་འབྲུག་སྟོང་སྡིར༔ རྩེ་
བདུན་སྤྱན་བསྒྲད་རལ་པ་གཟེངས༔ སྨིན་མ་ཨག་ཚོམ་ཚྭ་ཚྭ་འཕྲོ༔ དབུས་ཀྱི་ཞལ་གསུམ་སེར་དམར་དཀར༔ གཡས་གསུམ་མཐིང་ནག་དཀར་དམར་བཞད༔ྋགཙཽན་གསུམ་ལྗང་སེར་
སྨུག་ནག་རྔམས༔ རྡོ་རྗེ་ཐོ་བ་རལ་གྲི་མདུང་༔ ཞགས་པ་འཁོར་ལོ་མི་མགོའི་ཕྲེང་༔ ཕུར་བུ་མེ་དཔུང་གཡས་ན་བསྣམསཿ༔ ཐོད་ཁྲག་ལྕགས་སྒྲོག་ཁ་ཊཱཾ་གཏུན༔ དྲིལ་བུ་ཞིང་དབྱུག་
དགྲ་སྟ་དང་༔ ལྕགས་ཀྱུ་དགྲ་སྙིང་གཡོན་ན་བསྣམསཿ ཞབས་བཞི་གྱད་ཀྱི་འདོར་ཐབས་བཞེངས༔ ཁྲོ་བོའི་རྒྱན་གྱིས་རབ་ཏུ་བརྒྱནཿ མེ་རླུང་འཚུབས་མའི་ཀློང་དཀྱིལ་ནས༔
སྲིད་གསུམ་ཟིལ་གནོན་གདུག་པ་འདུལ༔ ཆེ་བཙན་འགྲན་ཟླ་མེད་པའོ༔ བཟླས་པའི་ཏིང་འཛིན་གསལ་བ་ནི༔ ཐུགས་ཀར་ཉི་མའི་སྟེང་དུ་ཧཱུཾ་དམར་ནག་གིི་མཐར༔ ཨོཾ་ཨ་ཀྲོ་ཏེ་ཀ་ཨ་དྷི་
223

གཏེར་ ལས་རབ་གླིང་པའི་གསུང༌། གསར།
ར་ཙ་པ་ན་ཡ་མ་བཛྲ་ཧ་ན་ཧ་ན་ད་ཧ་ད་ཧ་པ་ཙ་པ་ཙ་ཨིནྡ་ཀ་ར་ཡ་ཧཱུྃ་ཕཊ༔ ཅེས་པའི་སྔགས་ཕྲེང་དམར་པོས་བསྐོར་བ་ལས་འོད་ཟེར་ཕྱོགས་བཅུ་ཐམས་ཅད་དུ་འཕྲོས༔ རྒྱལ་བ་རྣམས་མཆོད་
ཅིང་བསྐུལ༔ ཡེ་ཤེས་ཁྲོ་བོའི་རྣམ་པ་དཔག་ཏུ་མེད་པར་སྤྱན་དྲངས་རང་གི་ཐུགས་ཀར་ཐིམ༔ འགྲོ་རྣམས་སངས་རྒྱས་ཀྱི་ས་ལ་བཀོདཿ༔ ྋ ཞི་རྒྱས་དབང་དྲག་གི་ལས་རབ་འབྱམས་མྱུར་དུ་
འགྲུབ་པར་བསམ༔བཟླས་པ་འབུམ་ཕྲག་གསུམ་དུ་བྱ༔ ལས་མྱུར་མཐུ་རྩལ་ཐོགས་པ་མེད༔ ཡོན་ཏན་ཐམས་ཅད་མྱུར་རྫོགས་ཏེ༔ དོན་གཉིས་ཕུན་སུམ་ཚོགས་པ་འགྱུང༔ དེ་ཕྱིར་འདི་ལ་འབད་པར་གཅེས༔ ས་མ་
ཡཿ ལས་རབ་གླིང་པས་ཟི་ལིང་མཁར་དུ་བྲིས་དགེ། །མངྒ་ལཾ།། །།
224

B
225
৬
лн
གཅིག་བྱོན།